Twee sterf in ontploffing by Jhb-tronk | Nuus24
Johannesburg – Twee mense is dood en 15 beseer nadat 'n voertuig, wat gevangenes vervoer het, buite die Johannesburg-Sentraal-gevangenis ontplof het, het eNCA Maandag berig.Die ontploffing het in 'n voertuig, wat aangehoudenes vanaf die hof na dié gevangenis vervoer het, plaasgevind.Altesaam 19 gevangenes is ongedeerd en die beseerdes is na verskeie hospitale geneem.Volgens Eyewitness News is besonderhede nog vaag, maar die polisie het bevestig dat daar 36 gevangenes in die voertuig was. Dit is ook nie bekend watter tipe ploftoestel gebruik is nie.Brig. Neville Malila, polisiewoordvoerder, het die voorval aan Sapa bevestig en gesê hy kan nie onmiddellik verdere inligting verskaf nie. "Die ontploffing het buite die tronk plaasgevind. Ons het pas op die toneel aangekom."– Volg Nuus24 op Twitter
Lees meer oor: johannesburg | ontploffings VOLGENDE OP NUUS24X
Hendrik Neethling sê...